বাবাও আর দিন মজুরি করেন না। চাষের কাজ ছেড়ে দিয়ে ছেলের ব্যবসায় সাহায্য করছেন। সংসারের অভাবও আর নেই। ধার তো কবেই শোধ দিয়েছেন। পাশাপাশি কর্মসংস্থানের ব্যবস্থাও করেছেন এলাকার কয়েকজন যুবকের। যতই ব্যস্ততা থাকুক পড়াশুনো বন্ধ করেননি নাসিম। কৃষ্ণনগরের ডি এল রায় কলেজে মাস্টার ডিগ্রি করছেন নাসিম। পড়াশোনার সঙ্গে সমান তালে ব্যবসাও চালিয়ে যাচ্ছেন। তাঁর জীবনে এই দুটিই চাকা। সরকারি সাহায্য পেলে বেকারদের বিনা খরচে এই প্রোডাক্টের প্রশিক্ষণ দেওয়ারও ইচ্ছা রয়েছে তাঁর।